CELEX: 62018CN0517
Language: da
Date: 2018-08-06 00:00:00
Title: Sag C-517/18: Anmodning om præjudiciel afgørelse indgivet af Conseil d’État (Frankrig) den 6. august 2018 — Fédération des fabricants de cigares mod Premier ministre og Ministre des Solidarités et de la Santé

8.10.2018   
            
            
               DA
            
            
               Den Europæiske Unions Tidende
            
            
               C 364/9
            
         
      Anmodning om præjudiciel afgørelse indgivet af Conseil d’État (Frankrig) den 6. august 2018 — Fédération des fabricants de cigares mod Premier ministre og Ministre des Solidarités et de la Santé
      (Sag C-517/18)
      (2018/C 364/09)
      Processprog: fransk
      
         Den forelæggende ret
      
      Conseil d’État
      
         Parter i hovedsagen
      
      
         Sagsøger: Fédération des fabricants de cigares
      
         Sagsøgt: Premier ministre, Ministre des Solidarités et de la Santé
      
         Andre parter: Société nationale d’exploitation industrielle des tabacs et allumettes (SEITA)
      
         Præjudicielle spørgsmål
      
      
                  1.
               
               
                  Skal bestemmelserne i artikel 13, stk. 1 og 3, i Europa-Parlamentets og Rådets direktiv 2014/40/EU af 3. april 2014 (1) fortolkes således, at de forbyder brugen på enkeltpakninger, ydre emballager og på tobaksvarer af ethvert varemærkenavn, der henviser til visse kvaliteter, uanset dets bekendthedsgrad?
               
            
                  2.
               
               
                  Er direktivets artikel 13, stk. 1 og 3, afhængig af den fortolkning, der skal anlægges heraf — for så vidt som disse bestemmelser finder anvendelse på navne og varemærker — i overensstemmelse med ejendomsretten, ytringsfriheden, retten til at oprette og drive virksomhed samt proportionalitetsprincippet og retssikkerhedsprincippet?
               
            
                  3.
               
               
                  I tilfælde af at det foregående spørgsmål besvares bekræftende: Er bestemmelserne i direktivets artikel 13, stk. 1 og 3, sammenholdt med bestemmelserne i samme direktivs artikel 24, stk. 2, i overensstemmelse med ejendomsretten, ytringsfriheden, retten til at oprette og drive virksomhed samt proportionalitetsprincippet?
               
            
         (1)  Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127, s. 1)